UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Kõlvart: rõhutan, koalitsioon Isamaa ja EKRE-ga oli ainus võimalus säilitada venekeelne haridus
#000003
Tallinna linnapea ja Keskerakonna aseesimehe Mihhail Kõlvarti sõnul oli Keskerakonna otsus minna koalitsiooni EKRE ja Isamaaga tema jaoks keeruline, kuid see oli ainus võimalus säilitada venekeelne haridus Eestis.
#000005
Kõlvarti küsimus-vastus intervjuu ilmus portaalis Baltnews, mis on Kremli mõjutustegevuse kanalina ära märkimist leidnud kaitsepolitsei poolt. Portaal küsis Kõlvartilt, et kuna Keskerakond on Isamaa ja EKRE-ga koalitsiooni mineku järel toetust kaotanud, siis kas selline valik oli õige?
#000006
Kõlvart tunnistas, et loomulikult võib praegune koalitsioon kutsuda valijates esile vastumeelsust, kusjuures mitte ainult venekeelsete seas.
#000007
"Kõige olulisemaks faktoriks kujuneski selge arusaam sellest, et see oli ainus võimalus säilitada Eestis venekeelne haridus. Ma rõhutan - ainus! Minnes koalitsiooni Reformierakonnaga või mis veel hullem - jäädes opositsiooni - oleks võimalus vene kooli säilitamiseks olnud võrdne nulliga."
#000008
Kõlvart jätkas, et üks esimesi seaduseelnõusid, mille reformierakondlased parlamendis esitasid, oli kogu hariduse kiire üleviimine eesti keelele.
#000009
"Ma olen alati astunud ja astun ka edasi välja venekeelse hariduse säilitamise toetuseks," kinnitas Kõlvart ja lisas, et tuleb aru saada, et valitsuskoalitsioon ei saa kunagi olla armastusel põhinev abielu.
#000010
"Kuid kui rääkida EKRE esindajate tänasest retoorikast, siis vaatamata sellele, et see on muutunud mõõdukamaks, jääb mulle endiselt mulje, et neil pole arusaamist sellest faktist, et valitsusel tuleb teha tööd kõigi riigi elanike heaks, sõltumata nende rahvusest või poliitilistest eelistustest, mitte aga selle nimel, et suurendada tulu kollase ajakirjanduse omanikel, kes hea meelega kasutavad populistlikke märkusi tsitaatidena," leidis Kõlvart.
#000011
Mihhail Kõlvart on Tallinna linnapea ja Keskerakonna aseesimees. Ta sai Tallinna linnapeaks pärast seda, kui Taavi Aasast sai majandusminister. Vaatlejate hinnangul oli see vangerdus tingitud asjaolust, et rahustada Keskerakonna venekeelseid toetajaid Isamaa ja EKRE-ga ühise valitsuse tegemise pärast. Ning ka sellepärast, et järgmised valimised on just kohalike omavalitsuste volikogude valimised, kus Keskerakond on varem saanud pikalt nautida pealinnas üksinda valitsemist.
#000012
Viiendik vene koolide õpetajatest ei oska piisavalt eesti keelt
#000013
Seeder: Kõlvart eksitab inimesi - Eesti läheb üle eestikeelsele haridusele
#000014
Eesti kurlingupaar saavutas MK-etapil neljanda koha
#000015
Signe Ratsost sai ajutiselt teine eestlane EL-i ametnike kõrgeimal astmel
#000021
Tarmu Tammerk: valimiste kajastamisest ERR-is
#000024
Reznikov: Venemaa suurpealetung võib alata juba veebruaris
#000025
Times: Kreml muretseb, et marurahvuslased võivad teha riigipöörde
#000027
Luurejuht Budanov saab Ukraina uueks kaitseministriks
#000028
Sõja: 346. päev: Zelenski sõnul muutub olukord rindel raskemaks
#000029
Tehisintellekt hiilib vargsi kohtunike töölauale
#000037
Heldur Harry Põlda: ma pole kunagi mõelnud ega tundnud end kellestki paremana
#000042
Keskpolügoonil käisid kümme aastat tagasi samasugused vaidlused nagu praegu Nursipalus
#000045
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000049